Kalju Teras

Kalju Teras (ka Kaljo Teras; 24. november 1922 Rõngu vald, Tartumaa – 14. november 1990 Põltsamaa) oli Eesti pedagoog ja Põltsamaa Keskkooli kauaaegne direktor.

Kalju Teras õppis aastatel 1931–1936 Valguta 6-klassilises algkoolis ja aastatel 1936–1941 Tartus Hugo Treffneri Gümnaasiumis.http://www.htg.tartu.ee/?sub=lennud&aasta=1941 Aastatel 1941–1945 oli ta mobiliseerituna Punaarmees. Aastatel 1946–1948 õppis ta TPI-s, 1949–1950 aastatel Tallinna Õpetajate Instituudis ja lõpetas 1956. aastal kaugõppes E. Vilde nimelise Tallinna Pedagoogilise Instituudi ajalooteaduskonna.

Kalju Teras töötas aastatel 1948–1949 Taheva koolis, aastatel 1949–1950 Rõngu mittetäielikus keskkoolis. Aastatel 1951–1990 oli ta Põltsamaa Keskkooli direktor. Ta rajas Põltsamaale uue koolihoonete kompleksi. Tema ajal valmis ka praegune Põltsamaa Ühisgümnaasiumi hoone,Kalju Teras – väärikas koolijuht. Vali Uudised, 23. november 2012, lk 4 samuti mitmekesistas ta õpilaste klassivälist tegevust (moodustati tütarlaste puhkpilliorkester, poiste orkester, liikumisrühmad, seltskonnatantsu-, kunsti- ja käsitööringid) ja juhtis kooli looduskaitsealast tööd.

Ta oli Eesti Looduskaitse Seltsi tegevliige. Aastatel 1967–1971 oli ta Eesti NSV Ülemnõukogu VII koosseisu saadik.

Tunnustus
1966 Eesti NSV teeneline õpetaja
1982 NSV Liidu rahvaõpetaja

Viited

Kirjandus
Eesti kooli biograafiline leksikon, Eesti Entsüklopeediakirjastus, Tallinn 1998

Kategooria:Põltsamaa Ühisgümnaasiumi õpetajad
Kategooria:Põltsamaa Ühisgümnaasiumi direktorid
Kategooria:Hugo Treffneri Gümnaasiumi vilistlased
Kategooria:Tallinna Ülikooli vilistlased
Kategooria:Eesti NSV VII Ülemnõukogu liikmed
Kategooria:Eesti NSV teenelised õpetajad
Kategooria:Põltsamaa kalmistule maetud
Kategooria:Sündinud 1922
Kategooria:Surnud 1990